**Joni Seinelä** (s. 23. maaliskuuta 1993 Turku) on suomalainen jääkiekkoilija, joka pelaa Suomi-sarjajoukkue HC Indians Kaarinassa. Hän on pelipaikaltaan oikea laitahyökkääjä.

Ura
---

### Seuraura

Seinelä on Turun Palloseuran kasvatti. Hän pelasi juniorina myös TuTossa, jonka C-nuorten paras pistemies Seinelä oli karsintasarjassa tehoilla 9+9=18 kaudella 2008–2009. Hän palasi seuraavaksi kaudeksi 2009–2010 TPS:ään, jonka B-nuorten paras pistemies ja maalintekijä Seinelä oli runkosarjassa tehoilla 18+13=31. Hän sijoittui koko B-nuorten SM-sarjan maalipörssissä kolmanneksi. Seinelä esiintyi kauden aikana myös TPS:n A- ja B2-nuorissa, joista jälkimmäisissä hän voitti Suomenmestaruuden keväällä 2010. Kauden 2010–2011 Seinelä vietti lähinnä A-nuorissa, mutta vahvisti myös TPS:n B-nuoria, joissa hän voitti SM-hopeaa keväällä 2011.

Kaudeksi 2011–2012 Seinelä nostettiin kaksivuotisella sopimuksella TPS:n SM-liigarinkiin. Hän pelasi ensimmäisen SM-liigaottelunsa 28. lokakuuta 2011 vieraissa JYPiä vastaan. Seinelä sai ottelussa jääaikaa 9.29 minuuttia. Hän pelasi TPS:n miesten joukkueessa myös yhden ottelun European Trophy -turnauksessa. Suurimman osan kaudestaan Seinelä pelasi kuitenkin TPS:n A-nuorissa, joiden kolmanneksi paras maalintekijä hän oli 14 osumallaan.

Kaudella 2012–2013 Seinelä pelasi TPS:ssä neljä SM-liigaottelua jääden niissä ilman tehopisteitä. Hän pelasi myös kuusi ET-ottelua tehden yhden maalin. Seinelä suurimman osan runkosarjastaan seuran A-nuorissa, kunnes hän siirtyi tammikuussa 2013 loppukaudeksi lainalle Mestis-joukkue TuToon. Seinelä vietti sielläkin suurimman osan peleistään joukkueen A-nuorissa. TuTon Mestis-joukkueessa hän pelasi yhden runkosarja- ja kaksi playoff-ottelua. Seinelä voitti kauden päätteeksi Mestis-pronssia.

Elokuussa 2013 Seinelä liittyi Lempäälän Kisan harjoitusvahvuuteen. Hän aloitti kauden 2013–2014 kuitenkin Suomi-sarjajoukkue Bewe TuusKissa. Seinelä siirtyi kauden mittaan Porin Ässien A-nuoriin, joista hän siirtyi parin ottelun jälkeen loppukaudeksi II-divisioonajoukkue VG-62:een. Kaudeksi 2014–2015 Seinelä siirtyi Suomi-sarjan nousijajoukkue HC Indians Kaarinan riveihin.

Toukokuussa 2015 Seinelä palasi try-outille TuToon. Hän jäi kuitenkin ilman jatkosopimusta ja siirtyi syyskuussa loppukauden 2015–2016 kattavalla sopimuksella Suomi-sarjan nousijajoukkue VG-62:n riveihin. Seinelä oli joukkueen paras maalintekijä ja toiseksi paras pistemies Ossi Savolaisen jälkeen tehoilla 19+16=35. Kaudella 2016–2017 hän voitti VG-62:n sisäisen piste-, maali- ja syöttöpörssin tehoilla 24+26=50, joilla Seinelä sijoittui koko Suomi-sarjan maalipörssissä viidenneksi ja pistepörssissä kuudenneksi.

Kaudeksi 2017–2018 Seinelä palasi HC Indians Kaarinaan. Hän oli joukkueen paras pistemies ja maalintekijä tehoilla 30+17=47, joilla Seinelä voitti koko Suomi-sarjan maalipörssin ja sijoittui pistepörssissä neljänneksi. Hän pelasi kauden aikana myös kaksi ottelua lainalla Mestis-joukkue Savonlinnan Pallokerhossa helmikuussa 2018. Kaudeksi 2018–2019 Seinelä siirtyi joukkueeseen vuoden mittaisella sopimuksella. Hänen kautensa päättyi loukkaantumisen vuoksi kuitenkin runkosarjaan.

Helmikuussa 2020 Seinelä palasi loppukauden 2019–2020 kattavalla sopimuksella HC Indians Kaarinan Suomi-sarjajoukkueeseen oltuaan alkukauden ilman sopimusta.

### Maajoukkueura

Seinelä on pelannut seitsemän nuorten maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | TPS | SM-liiga | 1 | 0 | 0 | 0 | 0 | – | – | – | – | – |
| 2012–2013 | TPS | SM-liiga | 4 | 0 | 0 | 0 | 0 | – | – | – | – | – |
|  | TuTo | Mestis | 1 | 0 | 0 | 0 | 0 | 2 | 0 | 0 | 0 | 2 |
| 2013–2014 | Bewe TuusKi | Suomi-sarja | 11 | 5 | 6 | 11 | 4 | – | – | – | – | – |
|  | VG-62 | II-divisioona | 7 | 8 | 7 | 15 | 0 | – | – | – | – | – |
| 2014–2015 | HCIK | Suomi-sarja | 33 | 14 | 19 | 33 | 12 | – | – | – | – | – |
|  | HCIK | Suomi-sarja Q | 8 | 1 | 6 | 7 | 0 | – | – | – | – | – |
| 2015–2016 | VG-62 | Suomi-sarja | 33 | 19 | 16 | 35 | 33 | – | – | – | – | – |
|  | VG-62 | Suomi-sarja Q | 5 | 2 | 1 | 3 | 0 | – | – | – | – | – |
| 2016–2017 | VG-62 | Suomi-sarja | 34 | 24 | 26 | 50 | 10 | – | – | – | – | – |
|  | VG-62 | Suomi-sarja Q | 3 | 3 | 1 | 4 | 0 | – | – | – | – | – |
| 2017–2018 | HCIK | Suomi-sarja | 36 | 30 | 17 | 47 | 24 | – | – | – | – | – |
|  | HCIK | Suomi-sarja Q | 5 | 2 | 3 | 5 | 6 | – | – | – | – | – |
|  | SaPKo | Mestis | 2 | 1 | 1 | 2 | 2 | – | – | – | – | – |
| 2018–2019 | SaPKo | Mestis | 45 | 11 | 5 | 16 | 34 | – | – | – | – | – |
| 2 kautta | yhteensä | SM-liiga | 5 | 0 | 0 | 0 | 0 | – | – | – | – | – |
| 3 kautta | yhteensä | Mestis | 48 | 12 | 6 | 18 | 36 | 2 | 0 | 0 | 0 | 2 |

Lähteet
-------

* Joni Seinelä The Internet Hockey Databasessa (englanniksi)
* Joni Seinelä Eurohockey-sivustolla (englanniksi)
* Joni Seinelä *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Joni Seinelä *Elite Prospects*. Everysport Media Group AB.  (englanniksi)
2. ↑  Elite Prospects - TUTO Hockey U16 *eliteprospects.com*. Everysport Media Group. Viitattu 9.7.2019. (englanniksi)
3. ↑  Elite Prospects - TPS U18 *eliteprospects.com*. Everysport Media Group. Viitattu 9.7.2019. (englanniksi)
4. ↑  Elite Prospects - Jr. B SM-sarja Stats 2009-2010 *eliteprospects.com*. Everysport Media Group. Viitattu 9.7.2019. (englanniksi)
5. ↑  Tilastot - Liiga *liiga.fi*.  28.10.2011. Jääkiekon SM-liiga Oy. Viitattu 1.8.2012.
6. ↑  Elite Prospects - TPS U20 *eliteprospects.com*. Everysport Media Group. Viitattu 9.7.2019. (englanniksi)
7. ↑  TPS-hyökkääjä loppukaudeksi Tovereihin *Jatkoaika.com*.  16.1.2013. Jatkoaika r.y. Viitattu 15.3.2013.
8. ↑  Lisää miehiä LeKi-leiriin *Jatkoaika.com*.  6.8.2013. Jatkoaika r.y. Viitattu 22.9.2014.
9. ↑  TUTOn runko julki - maalivahtiosasto uusin kantimiin *Jatkoaika.com*.  9.5.2015. Jatkoaika r.y. Viitattu 3.6.2015.
10. ↑  Elite Prospects - VG-62 *eliteprospects.com*. Everysport Media Group. Viitattu 9.7.2019. (englanniksi)
11. ↑  Elite Prospects - Suomi-sarja Stats 2016-2017 *eliteprospects.com*. Everysport Media Group. Viitattu 9.7.2019. (englanniksi)
12. ↑  Sopimusuutisia! *facebook.com*.  4.7.2017. HC Indians Kaarina Ry. Viitattu 11.4.2018.
13. ↑  Elite Prospects - Suomi-sarja Stats 2017-2018 *eliteprospects.com*. Everysport Media Group. Viitattu 9.7.2019. (englanniksi)
14. ↑  SaPKo lainaa Joni Seinelän Suomisarjasta viikonlopun etelän kiertueelle ja maalivahti Niilo Halonen HIFK:sta SaPKoon *sapko.fi*.  8.2.2018. Savonlinnan Pallokerho Oy.  Arkistoitu 11.4.2018. Viitattu 11.4.2018.
15. ↑  SaPKolle yhdeksän uutta sopimusta - tehomiehet Lahtela ja Lainio jatkavat *Jatkoaika.com*.  5.3.2018. Jatkoaika r.y. Viitattu 11.4.2018.